*СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ В БЪЛГАРИЯ 2023-2027*

**Задължения в областта на околната среда и климата и други задължения в областта на управлението**

Мярка за опазване на застрашени от изчезване местни сортове, важни за селското стопанство

|  |  |
| --- | --- |
| **Фонд** | **ЕЗФРСР** |
| **Вид интервенция** | Задължения в областта на околната среда и климата и други задължения в областта на управлението - чл. 70 |
| **Индикатор за продукт** | **О.19** Брой операции или единици, поддържащи генетични ресурси |
| **Териториален обхват** | **Национален** |
| **Специфична/секторна цел, за която допринася** | **Специфична цел 5:** Насърчаване на устойчиво развитие и ефективно управление на природните ресурси като вода, почва и въздух  **Специфична цел 6**: Допринасяне за спиране и възстановяване на загубата на биологичното разнообразие, подобряване на екосистемните услуги и опазване на местообитанията и ландшафта |
| **Индикатори за резултат** | **R.12** Адаптиране към изменението на климата: Дял на използваната земеделска площ по подкрепени ангажименти за подобряване на адаптацията към климата |
| **Допустими бенефициенти** | Земеделски стопани, които отговарят на изискванията за „активни земеделски стопани“.  Земеделски стопани, които са регистрирани в ИСАК.  Научни и образователни организации, които да кандидатстват с цел поддържане на Научния национален генофонд; |
| **Описание на изискванията в интервенцията, които осигуряват ефективен принос към специфичната цел** | Основната цел на мярката е да се увеличи отглеждането застрашените от изчезване местни сортове растения.  Ангажимента по управляването главно е свързан с инициативи в областта на околната среда и климата и биоразнообразието, и по – конкретно:   * Смекчаване на изменението на климата, като в контекста на все по-застрашаващите ни климатични промени, тези сортове са в пъти по – уязвими от други култури и сортове. В тази връзка е от особена важност отглеждането и съхранението им; * Опазване и подобряване на качеството на водите и намаляване на натиска върху водните ресурси; * Предотвратяване на деградацията на почвите, възстановяване на почвите, повишаване на почвеното плодородие и управление на хранителните вещества; |
| **Съответствие с изискванията на СТО** | Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в приложение II към проекта на Регламент за Стратегическите планове |
| **Връзка с условността** | Земеделските стопани следва да спазват Законовите изисквания за управление (ЗИУ), съгласно законодателството на Съюза и стандартите на ДЗЕС, неразделна част от система от предварителни условия, както и национални стандарти. Агроекологичните ангажименти надхвърлят минималните изисквания за използване на торове и ПРЗ, както и задължителни изисквания, установени в националното законодателство. Мярката надгражда изискванията на ДЗЕС 8 в качествен план по отношение на запазване на потенциала на почвите и задължението за разнообразяване, а именно когато на обработваемата земя в стопанство трябва да се отглеждат най-малко три различни култури. Основната култура не заема повече от 75% от тази обработваема земя, а двете основни култури обхващат заедно не повече от 95% от обработваемата земя. |
| **Специфичен дизайн, изисквания и условия за допустимост на интервенцията.**  **Допустими бенефициенти и специфични критерии за допустимост (отнасящи се до бенефициента и площта)**  **Определяне на ангажиментите и други задължения** | *Общи изисквания:*  - Земеделски стопани, които стопанисват земеделски площи от минимум 0,5 ха, за които имат регистрирано валидно правно основание.  - Земеделски стопани, с изключение научни и образователни организации, които стопанисват земеделски площи от максимум 30 ха, за които имат регистрирано валидно правно основание.  - Земеделските стопани или упълномощено лице трябва да преминат агроекологично обучение или да докажат опит  за прилагането на поетите от тях ангажименти.  - Бенефициентите по дейността поемат ангажимент да водят дневник (регистър) на стопанството за всички земеделски дейности, извършвани в земеделските земи, предмет на поетите задължения.  - Подпомагането е за земеделските площи, регистрирани в ИСАК, които отговарят на определението за „допустим хектар“.  - Използват се култури и сортове, от Списък на застрашените от изчезване местни сортове, важни за селското стопанство предоставен от Селскостопанска академия и публикуван на официалния уебсайт на Изпълнителна агенция по сортоизпитване, апробация и семеконтрол;  - Да са сортоподдържащи на съответния сорт или ~~притежават~~ ~~и~~ да предоставят официален или фирмен документ за закупуване на посевния и посадъчен материал използван за засаждане (при едногодишни култури се предоставя за стопанската година);  - Дейностите могат да не се прилагат върху едни и същи площи за периода на изпълнение на агроекологичния ангажимент;  Управляващия орган следва да разработи специфични изисквания и за друг тип кандидати, а именно:   * Научни и образователни организации, които да кандидатстват с цел поддържане на Научния национален генофонд; * В случай на изменения в съответните задължителни стандарти, изисквания или задължения, посочени в чл. 70 от РСП, които поетите задължения трябва да надхвърлят, или за да се гарантира спазването разпоредбите на буква г) на същия параграф се предоставя възможност за преразглеждане, за да се гарантира адаптиране на ангажиментите. Когато тези корекции не бъдат приети от бенефициера, ангажиментът отпада и не се изисква възстановяване на средства по отношение на периода, през който е изпълняван ангажиментът. * Освен това, за да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран. |
| **Размер на подпомагането, метод на изчисление, обосновка защо този размер на подпомагане допринася за постигане на целевите стойности** | Плащането е на хектар допустима земеделска земя, обхваната от задълженията за поддържане на площта според изискванията на интервенцията, вкл. разходи за транзакции. Ставката е компенсаторна съгласно чл. 82 от проекта на Регламент за Стратегическите планове. |