***Приложение 1***

***МЕРКИ В ПАСИЩА И ПОСТОЯННО ЗАТРАВЕНИ ПЛОЩИ***

***1.1А Възстановяване и поддържане на природозащитното състояние на тревни местообитания с висока природна стойност за гнездящи застрашени видове птици***

**Видове птици, обхванати от мярката:**

Accipiter brevipes, **Aegypius monachus**\*\*, **Alectoris graeca**\*, Anthus campestris, Aquila chrysaetos, **Aquila heliaca**\*\*, Aquila pomarina, **Bonasa bonasia**\*, Burhinus oedicnemus, **Buteo rufinus**\*, Calandrella brachydactyla, Caprimulgus europaeus, Ciconia ciconia, Circaetus gallicus, Circus pygargus, **Coracias garrulus\*\***, **Crex crex\*,** Emberiza hortulana, **Falco cherrug**\*\*, **Falco naumanni**\*\*, **Falco vespertinus**\*, Gyps fulvus, Hieraaetus pennatus, Hippolais olivetorum, Lanius collurio, **Lanius minor**\*, Lanius nubicus, Lullula arborea, Melanocorypha calandra, **Neophron percnopterus\*,** Oenanthe pleschanka, Pernis apivorus, Sylvia nisoria, **Tetrao urogallus\*,** Vanellus vanellus,

\* - Видове, приоритетни за опазване, поради намаляващи популации съгласно последното докладване по чл. 12 на Директивата за птиците

\*\* - Видове птици, включени в световния червен списък на IUCN, като застрашени или полу-застрашени от изчезване в света.

**Индикативен обхват на дейностите:** Мярката е насочена към:

* Контролиране на интензивността на пашата и управление на пасищни и ливадни системи с цел осигуряване на подходящи гнездови местообитания на птици и успешно отглеждане на потомство, както и с цел осигуряване на хранителна база за хищни видове птици. Прилагане на специфични мерки, като екстензивно животновъдство с цел опазване и поддържане структурата и функциите на тревните местообитания. Минимизиране на процесите на деградация на тревните съобщества, ерозия и рудерализация, като резултат от интензивна пасищна експлоатация или пълно отсъствие на паша (изоставяне/преустановяване на ползването на растителността);
* Възстановяване на тревни местообитания или превръщане на обработваеми земеделски земи в такива.
* Контролиране на естествени сукцесионни процеси на навлизане на храстова и горска растителност в местообитанието.

Приложими мерки от ПРСР 2014 – 2020 :

**Мярка M12 Плащания по „Натура 2000“ и Рамковата директива за водите (член 30):** **Подмярка 12.1 — компенсационни плащания по „Натура 2000“ за земеделски площи** (стойност на годишните разходи за хектар: 278 €/ха); - По отношение на забраните, наложени със заповеди за обявяване на защитени зони за птиците от Натура 2000, приложими към тревни местообитания (постоянно затревени площи) към тях. Ограниченията включват:

1. **наложени хоризонтални забрани (базови изисквания, които не се компенсират)** - замърсяване на подземни води с химически вещества, поддържане на живи плетове и дървета, които не се отрязват в рамките на гнездовия период; почистване от нежелана растителност - орлова папрат (Pteridium aquilinum), чемерика (Veratrum spp.), айлант (Ailanthus altissima) и аморфа (Amorpha fruticosa); поддържани в състояние, позволяващо извършване на паша или косене чрез поне една от следните минимални дейности: подрязване на тревата и/или премахване на плевели и храсти.
2. **Забрани, произтичащи от заповеди за обявяване на защитени зони за птици, които не се компенсират**[[1]](#footnote-1): Разораването / залесяването на ливади, пасища и мери, както и превръщането им в обработваеми земи / трайни насаждения (забрани 4 и 11); Промяна на предназначението и/или начина на трайно ползване на ливади, пасища, поляни, мери извън изрично посочени изключения (забрани 8, 9 и 10).
3. **Забрани, произтичащи от заповеди за обявяване на защитени зони за птици, които се компенсират:** Премахване на характеристиките на ландшафта при ползването на земеделски земи като такива; Използването на неселективни средства за борба с вредителите; Косенето на ливади преди определен период (1юли или 15 юни); Косене с бързоподвижна техника и косене от периферията към центъра; използването на пестициди и минерални торове в пасища и ливади;

**Демаркация:** не могат да заявяват парцели по направление „Възстановяване и поддържане на постоянно затревени площи“ от мярка 10 „Агроекология и климат“ в обхвата на защитени зони в Натура 2000, за които са издадени заповеди за обявяването им по реда на ЗБР; е могат да заявяват едновременно за подпомагане една и съща площ  по мярка 12 и мярка 11 "Биологично земеделие“ постоянно затревени площи от ПРСР 2014 - 2020 г., с изключение на зони в Натура 2000, за които няма забрана за използване на пестициди и минерални торове в пасища и ливади.

(Подробно разписване на мярката- в приложение 1).

**Предложение за промяна:**

А) демаркацията с подмярка 10.1.1 да е само по отношение на управлението на постоянно затревени площи чрез косене, тъй като наложените забрани чрез заповеди, касаят само сроковете и начина на коситба;

Б) да се допълни мярката с компенсаторни плащания, произтичащи от влезли в действие планове за управление на защитени зони. При възникване на ограничения, аналогични на тези в мярка 10 „Агроекология и климат“, аналогични с тези, произлезли от влезли в сила планове за действие, да се поставя демаркация, като компенсаторните плащания да идват от мярка 12.

В) да се въведе механизъм за оценка (включващ като индикатори видовете и техните местооблитания) на ефекта от прилагане на мярката и постигане на целите за опазване в заищтените зони от Натура 2000.

**Мярка 10 „Агроекология и климат“, дейности:**

\*10.1.1 **Възстановяване и поддържане на затревени площи с висока природна стойност (ВПС1) -** (стойност на годишните разходи за хектар: чрез паша -126,80 €/ха; чрез косене – 113,51 €/ха); - Насочена към възстановяване и поддържане на постоянно затревени площи, включително като местообитания на ливаден дърдавец и други наземно гнездящи птици, като към момента е приложима само извън обявени със заповед защитени зони от Натура 2000, национални паркове и резервати. Включва:

1. Наложени хоризонтални забрани (базови изисквания, които не се компенсират)
   1. да спазват задължителните стандарти, минималните изисквания по отношение на минералните торове и продуктите за растителна защита и други задължителни изисквания, установени с националното законодателство или определени в Приложение 2 към мярка 10 от ПРСР и за площите, заявени за подпомагане, съответните базови  изисквания, посочени в Приложение 1 към мярка 10 на ПРСР;
   2. замърсяване на подземни води с химически вещества;
   3. почистване от нежелана растителност - орлова папрат (Pteridium aquilinum), чемерика (Veratrum spp.), айлант (Ailanthus altissima) и аморфа (Amorpha fruticosa);
   4. поддържане в състояние, позволяващо извършване на паша или косене чрез поне една от следните минимални дейности: подрязване на тревата и/или премахване на плевели и храсти.
   5. Спазване на законоустановени изисквания за управление (ЗИУ) 2.1, включващо забрана за улавяне, убиване на птици, унищожаване, преместване на гнезда и умишлено обезпокояване.
2. Изисквания за поддържане чрез паша:
   1. Спазване на гъстота на животинските единици в зависимост от природните, климатични и почвени условия, с цел осигуряване на добро екологично състояние на ливадите и пасищата и поддържане на постоянна тревна покривка от 0,3 – 1 ЖЕ/ха;
   2. Забранено е използването на минерални торове и продукти за растителна защита;
   3. Забранява се изграждането на нови отводнителни системи.
3. Изисквания за поддържане чрез косене:
   1. Забранено е използването на минерални торове и продукти за растителна защита;
   2. Забранява се изграждането на нови отводнителни системи.
   3. Първата коситба трябва да бъде от 15 юни до 15 юли за равнините и хълмистите райони и в периода от 30 юни до 15 август за планинските необлагодетелствани райони, определени в мярка 13. „Плащания за райони с природни или други специфични ограничения”;
   4. Косенето да се извършва ръчно или с косачка за бавно косене, да е от центъра към периферията на ливадата и с бавна скорост или от единия към другия край на парцела;
   5. Окосената трева трябва да се изнася от затревената площ или да се изсушава и събира на купове.

**Демаркация:** Мярката не се прилага в обявени със заповед защитени зони за птиците от Натура 2000. Бенефециентитте не могат да кандидатстват за подпомагане върху един и същи парцел за затревени площи по мярка „Биологично земеделие“.

(Подробно разписване на мярката- в приложение 2.Б).

**Предложение за промяна:**

**А)** Демаркацията с подмярка 12.1 компенсационни плащания по „Натура 2000“ за земеделски площи да отпадне за дейности по управление на площите чрез паша и като цяло в защитените зони за птици от Натура 2000, в които няма наложени ограничения по отношение поддържането на тревни местообитания чрез косене.

Б) Към наложените хоризонтални забрани да се добави:

1. **изискване да се запазят площите с основните категории природни местообитания в постоянно затревените площи**, като при селскостопанските дейности се следи за реалното състояние на териториите, без значение от начин на трайно ползване на поземлените имоти по документи.

2. **забрана за изполване при почистване на нежелана храстова или инвазивна растителност от пасища на шредери**, булдозери, тежки верижни машини или друга техника, чиято употреба създава рискове или води до директно унищожаване на екземпляри от животински видове.

3. **изискване дейностите по механично почистване на затревените площи се провеждат единствено в периода от 15 октомври до 28 февруари.**

3. **изискване основна част от териториите следва да се управляват за постигане на оптимално количество на храстовата растителност от 30% до 50% с дисперсни храсти и комплекси от храстова растителност** с размери от 50 до 500 m2 на ниво физически блок. **Препоръчително е да се разработи модел на План за контролиране на дърветата и храстите в земеделското стопанство,** който да кореспондира с екологичните специфики (проективно покритие/мозаечност) на целевите видове животни.

В) Към изискванията за поддържане на пасища чрез паша:

1. **Да се допуска подпомагане на площи с до 50% захрастеност;**

3. **Да се въвежда система за поддържане на пасищата в добро екологично състояние чрез редовната, организирана последователност на придвижване на пасящите животни върху територията на пасището.** Да се насърчава в най-голяма степен ползването на пасищата от дребен добитък (кози и овце), следван от смесено пашуване на едър и дребен и в най-малка степен да се насърчава едрия добитък (говеда и особено коне), като се спазва препоръката за овце/кози до 0,25 ЖЕ/ха/год. и говеда до 0,5 ЖЕ/ха/год.

Г) Към изискванията за поддържане на тревни местообитания чрез косене:

1. Косенето да е се осъществява след 15 юли[[2]](#footnote-2)

2. да се оставя 10-15% неокосени площи

Д) Да се актуализират слоевете за подпомагане по мярката

Е) да се въведе механизъм за оценка (включващ като индикатори видовете и техните местооблитания) на ефекта от прилагане на мярката и постигане на целите за опазване в заищтените видове животнии растения и на техните местообитания.

**10.1.2. Поддържане на местообитанията на защитени видове в обработваеми земи с орнитологично значение – дейност „Превръщане на обработваеми земи, които са местообитания на Царски орел (Aquila heliaca) или Египетски Лешояд (Neophron pernopterus) в постоянно затревени площи.“** (стойност на годишните разходи за хектар: 278 €/ха); - отнася се за превръщане на обработваеми земи, които са местообитания на Царски орел (Aquila heliaca) или Египетски Лешояд (Neophron pernopterus) в постоянно затревени площи, т.е. възстановяване на тревни местообитания в гнездовите райони на посочените видове. Включва:

1. Наложени хоризонтални забрани (базови изисквания, които не се компенсират)
   1. да спазват задължителните стандарти, минималните изисквания по отношение на минералните торове и продуктите за растителна защита и други задължителни изисквания, установени с националното законодателство или определени в Приложение 2 към мярка 10 от ПРСР и за площите, заявени за подпомагане, съответните базови  изисквания, посочени в Приложение 1 към мярка 10 на ПРСР;
   2. Национален стандарт 7. Задължително е да се запазват и поддържат съществуващите: полски граници (синори) в блока на земеделското стопанство и/или земеделския парцел;
   3. поддържане в състояние, позволяващо извършване на паша или косене чрез поне една от следните минимални дейности: подрязване на тревата и/или премахване на плевели и храсти.
   4. Спазване на законоустановени изисквания за управление (ЗИУ) 2.1, включващо забрана за улавяне, убиване на птици, унищожаване, преместване на гнезда и умишлено обезпокояване.
   5. Спазване на законоустановени изисквания за управление (ЗИУ) 2.2, включващо Забрани за НАТУРА зона за птиците, влезли в сила със заповеди за обяваване: Забрана за премахване на характеристиките на ландшафта (синори, единични и група дървета) при ползването на земеделските земи като такива.

**Демаркация:** не е посочена;

(Подробно разписване на мярката - в приложение 2.Б).

**Предложение за промяна:**

**А)** Разширяване обхвата на мярката, така че да обхване възстановяване на тревни местообитания в гнездови находища на ливаден дърдавец, ловни територии на малък креслив орел, белошипа ветрушка и ловен сокол.

Б) Към наложените хоризонтални забрани да се добави:

1. **забрана за изполване при почистване на нежелана храстова или инвазивна растителност от пасища на шредери**, булдозери, тежки верижни машини или друга техника, чиято употреба създава рискове или води до директно унищожаване на екземпляри от животински видове.

2. **изискване да се запазят площите с основните категории природни местообитания в постоянно затревените площи**, като при селскостопанските дейности се следи за реалното състояние на териториите, без значение от начин на трайно ползване на поземлените имоти.

3. **изискване основна част от териториите следва да се управляват за постигане на оптимално количество на храстовата растителност от 30% до 50% с дисперсни храсти и комплекси от храстова растителност** с размери от 50 до 500 m2 на ниво физически блок. **Препоръчително е да се разработи модел на План за контролиране на дърветата и храстите в земеделското стопанство,** който да кореспондира с екологичните специфики (проективно покритие/мозаечност) на целевите видове животни.

4. **Да се допуска подпомагане на площи с до 50% захрастеност;**

5. **Дейностите по механично почистване на затревените площи се провеждат единствено в периода от 15 октомври до 28 февруари.**

В) Да се актуализират слоевете за подпомагане по мярката

Г) да се въведе механизъм за оценка (включващ като индикатори видовете и техните местооблитания) на ефекта от прилагане на мярката и постигане на целите за опазване в заищтените видове животнии растения и на техните местообитания.

1. Забраните под номера **4, 11, 8, 9, 10**няма да се компенсират по мярка 12, тъй като в Регламент 1307 за директните плащания, с **цел да се избегне двойното финансиране (с I** **стълб)** изрично е записано, че се избягва разораването на пасища и постоянно затревени площи в екологично чувствителни зони. [↑](#footnote-ref-1)
2. това вероятно ще е най-конфликтното предложение, защото в равнините части косенето след 15 юли води до ниска фуражна стойност на сеното и на практика пропуск на една коситба, което е чиста загуба за фермерите [↑](#footnote-ref-2)